system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pBârcea Mică, Hunedoara?
assistant
Bârcea Mică (în ) este un sat ce aparține municipiului Deva din județul Hunedoara, Transilvania, România.

Localizare 
Satul este situat la jumătatea drumului între orașele Deva și Hunedoara la marginea albiei râului Cerna (cea care se varsă în Mureș) și urcă pe dealurile dinspre est. 

Coordonate geografice: 45°49'00" latitudine nordică și 22°56'60" longitudine estică. 

Satul este situat la 4,1 km față de Deva, pe traseul DN 68B și DC 123. 

Localitatea acoperă o suprafață de 31,57 ha (intravilan).

Denumiri 
De-a lungul timpului așezarea a fost cunoscută sub diverse denumiri ca Bărcia Mică, Nidiș, Kisbarcsa, Felsöbarcsa, Apródpálfalva, Klein-Sammetdorf.

Istoric 
Zona a fost populată din cele mai vechi timpuri, pe vatra satului fiind găsite locuiri neolitice și eneolitice. Primele atestări documentare apar în anul 1257.

Arheologie 
În hotarul cu localitățile Bârcea Mică și Sântuhalm s-a descoperit, pe malul Cernei, o așezare hallstattiană timpurie. Tot aici s-au mai descoperit materiale ceramice Coțofeni, romane și medievale timpurii.

Obiective turistice 
 Biserica Ortodoxă
 Biserica Reformată-Calvină. Ctitorie: 1886, Episcopie/Arhiepiscopie: Eparhia Reformată din Ardeal, Mitropolie: Biserica Reformată din România.
 Conacul Acațiu Barcsay, clădire din sec. XVIII (monument istoric).

Galerie de imagini

Note

Regionalisme 
a puțuli = a curăța (germ. putzen)
a răcăși = a face curățenie 
a slobozi =  a da drumul, a elibera
a zmicura = a curăța boabele de porumb de pe știulete
a zminti = a gresi
abros = prosop
ai = usturoi (fr. ail)
aite = răcituri, piftie
belehâză = piele atârnată
blid = farfurie
boactăr = conductor
boltă = alimentara
bolund = nebun
budigăi = chiloței cu mânecuță
bumb = nasture
buracă = ceață
cetârnă = streașină
chischineu = batic
chischinuț = batistă
chișamfău = alt accesoriu atelaj 
cică = coadă
cipcă = dantelă
copârșău = sicriu
corbaci = bici
cornenci = corn de bou pentru carnat
cotarcă = siloz
cremeș = prajitură Napoleon
crumpene = cartof
cucuruz = porumb
curcubetă = dovleac
custură = briceag
cărigă = piesă a sobei cu lemne
cășiță = gaică
dohan = țigară
dună = plapumă groasă umplută cu pene de pasăre
fălos = mândru
fedeu = capac
feleharț = accesoriu atelaj 
fergătău = clanță
fingie = cană
firong = perdea (germ. Vorhaenge)
fizătău = șiret
foraibăr =  dispozitiv de metal în formă de șurub îndoit în unghi drept, prevăzut cu filet pe unul dintre brațe, cu care se blochează o usă, o fereastră etc. (germ. Vorreiber)
găbănaș = cămăruță de alimente
harănge = clopote
hocăr = scaun mic (germ. Hocker)
hoher = ticălos (mag. hóhér - călău)
hozontrongane = bretele
hămbar = siloz pentru cereale
imos = murdar
laboș = cratiță
laibăr = vestă
lepedeu = cearșaf gros de pânză cu dantelă pe margini
ler = cuptor
leveș = supa de tăieței
lăvor = lighean (fr. lavoir)
lezna = ieftin 
maioș = cartaboș
mară = vacă
motor = masină
mâță = pisică
nană = soră mai mare
obdiele = pânză învelită în jurul piciorului și purtată in cizme când temperatura este coborâtă
ocoș = mândru
parapleu = umbrelă (fr. parapluie)
perete = gogoașă
pită = pâine
pogan = mare
poiată = vezi șură
porodică = roșie
pâțe = scame
pălang = gard
păpăradă = omletă
părseici = credenț
rișcașă = orez
roată = bicicletă
surducă = minge
sâlvoi = magiun (slavic sliva: pruna)
șaf = butoi de lemn
ștrăifogăr = caleașcă
șură = loc de depozitare a rezerelor animaliere de hrană
tiglăzău = calcător de haine
tină = noroi
tolcer = pâlnie
tolceu = cos
târnaț = coridor
tăner = farfurie
țuric = inapoi! (comanda data calului) (germ. zurück)
uiagă = sticlă
vailing = vas ușor de peste 10 litri
vigan = haină de casă purtată de femei
zdrențar = covor țesut din zdrențe
zmicurătoare = instrument de metal cu dinți folosit la curațarea știuleților de porumb
zmintit = nebun, gresit

Bârcea Mică, Deva